ກຸຸ່ມປະ​ເທດ ຜະລິດນຳ້ມັນ ຈະຮັກສາ​​ ລະດັບ ການຜະລິດ​ ນຳ້ມັນຂອງໂລກ ໃນປັດຈຸບັນ
ກຸຸ່ມປະ​ເທດຜະລິດນຳ້ມັນ ​ຕັດສິນໃຈ ​ຈະຮັກສາ​​ ລະດັບການຜະລິດ ​ນຳ້ມັນຂອງໂລກ ໃນປັດຈຸບັນໄວ້​​ ທັງໆທີ່ ມີນຳ້ມັນ ເກີນຄວາມຕ້ອງການ ຢ່າງຫຼວງຫຼາຍ.
ກຸຸ່ມປະເທດຜະລິດນຳ້ມັນຂອງໂລກ ຫລື OPEC ໄດ້ຕັດສິນ ໃຈຮັກສາການຜະ ລິດນຳ້ມັນໄວ້ ໃນລະດັບປັດຈຸບັນ ເຖິງແມ່ນ ວ່ານຳ້ມັນທີ່ມີເກີນຄວາມຕ້ອງການ ຢູ່ໃນທົ່ວໂລກ ເຮັດໃຫ້ລາ ຄາຕະຫລາດຕົກຕຳ່ຫລາຍກ່ອນ 30 ເປີເຊັນນັບຕັ້ງ ແຕ່ເດືອນ ມິຖຸນາເປັນຕົ້ນມາ ຂ່າວກ່ຽວກັບການຕັດສິນໃຈນີ້ ໄດ້ມີຂື້ນຢູ່ນະຄອນ Vienna ໂດຍກຸ່ມ 12 ປະເທດຜູ້ຜະລິດນຳ້ມັນ ເຮັດໃຫ້ລາຄານຳ້ມັນດິບ ຂອງບໍລິສັດ Brent ຫລຸດລົງອີກ 4 ໂດລາອັນເປັນລາຄາຕ່ຳ ສຸດໃນຮອບສີ່ປີ ມາເປັນ 73 ໂດລາ ຕໍ່ນຶ່ງຖັງ ກອງປະຊຸມຂອງອົງການ OPEC ຊຶ່ງເບິ່ງກັນຢ່າງກວ້າງຂວາງວ່າເປັນເລື້ອງ ສຳຄັນທີ່ສຸດ ໃນຮອບຫລາຍປີນັ້ນ ມີຂຶ້ນໃນຂະນະທີ່ການຜະລິດນຳ້ມັນຈາກຫີນກຳລັງເພີ້ມຂຶ້ນ ຢູ່ໃນ ສະຫະລັດ ບັນດານັກທຳນາຍກ່າວວ່າ ການຜະລິດນ້ຳມັນ ຈາກຫີນ ຂອງສະຫະລັດ ຈະ ຜະລິດນ້ຳມັນເພີ້ມຕື່ມ 1 ລ້ານຖັງ ຕໍ່ມື້ໃນປີນີ້ ແລະຈະເພີ້ມຂຶ້ນເປັນຫລາຍລ້ານຖັງຕໍ່ມື້ໃນ ປີ 2015 ໃນການຜະລິດຂອງອົງການ OPEC ປັດຈຸບັນນີ້ ຊຶ່ງຢູ່ໃນລະດັບ 30 ລ້ານຖັງ ຕໍ່ມື້ນັ້ນ ບັນດານັກວິເຄາະກ່າວວ່າ ການເພີ້ມການຜະລິດຢູ່ໃນສະຫະລັດ ແມ່ນພິສູດໃຫ້ເຫັນວ່າ ຈະເປັນການລົບກວນໂດຍສະເພາະແກ່ອົງການ OPEC ຊຶ່ງຍັງບໍ່ເຫັນວ່າທາງອົງການມີ ຍຸດທະສາດແບບໃດ ເພື່ອຮັບມືນ້ຳມັນທີ່ມີຫລາຍເກີນໄປ